ডেজা ভার গৌণ বৈশিষ্টের উপরও সমান জোর দেয়া হয়। যেমন-দেজাভূঁকে ধরা হত ভবিষ্যদ্বাণী হিসেবে। ব্রাউন অবশ্য আরেকটু যৌক্তিকভাবে উপস্থাপনের চেষ্টা করেন ব্যাপারটাকে। তিনি বলেন,”দেজাভূঁ হচ্ছে কোন কিছু ঘটার পূর্বেই সে সম্পর্কে বলে দেয়া যেন আগেই তা ঘটেছিল “।ব্রাউনের কথা জন্মান্তরবাদকে সামনে নিয়ে আসে। উনবিংশ শতাব্দির শেষদিকে স্মৃতিজনিত সমস্যা বা প্যারামেনশিয়া নিয়ে আগ্রহ বাড়ার সাথে সাথে আগ্রহ বাড়ে দেজাভূঁ নিয়েও। আসলে দেজাভূঁ শব্দটাই প্রচলিত হয়নি ১৮৯০ এর দশকের মাঝামাঝির আগে। তারপর নানাভাবে এর ব্যাখা দেয়ার চেষ্টা করা হয় যেমন-পূর্বজন্মের স্মৃতির অনুভূতি,কল্পনা,স্মৃতিচারণ,স্মৃতিভ্রংশ প্রভৃতি। তারপর বিংশ শতাব্দিতে ব্রিটেন,ইউএসের মূল ধারার মনোবৈজ্ঞানিক গবেষণায় চলে আসে দেজাভূঁ।